קליגה

קליגה (לטינית: Caliga; ברבים: קליגאי, Caligae) הם סנדלים שנועדו לשימוש צבאי וננעלו על ידי חיילי הלגיון הרומאי.

הסנדלים הוכנו מעור ונקשרו במרכז כף הרגל ומעל הקרסול. בנוסף, מוסמרו מסמרי ברזל לסוליה כדי לחזק אותה ולאפשר תנועה קלילה. המסמרים גם היוו כלי נשק פוטנציאלי משום שאפשרו גרימת נזק רב יותר בבעיטה.

בתנאי קור החיילים הרומאים נהגו לגרוב גרביים עם הקליגה. במהלך המאה השנייה יצאה הקליגה משימוש והוחלפה על ידי מגפיים שסיפקו הגנה טובה יותר לרגליים.

לפי אחת הסברות, מקור המלה "קַלְגַּס" ששימשה ככינוי לחייל רומאי בלשון חז"ל, הוא מסנדלי הקליגה שהחיילים הרומאים נהגו לנעול. חז"ל אסרו לבישת קליגה בשבת בעקבות מעשה דריסה המוני.

ראו גם
גזירת סנדל המסומר.
קליגולה, "קליגה קטנה" - כינוי שניתן לקיסר לעתיד בידי החיילים כשעוד היה ילד.

קישורים חיצוניים

סוגי הנעלה
הצבא הרומי
ביגוד צבאי, דרגות ואותות
היסטוריה של הביגוד